Lidvart Jakobsen

Lidvart Agnar Jakobsen (født 11. desember 1949) er en norsk lokalpolitiker (Ap) som var ordfører i Nordreisa kommune fra 2011«Ap og Høyre inngår valgteknisk samarbeid i Nordreisa», Nordlys 16. september 2011. til sommeren 2015, da han måtte trekke seg på grunn av sykdom. Før han var ordfører, satt Jakobsen i kommunestyret i kommunen i fire perioder.

Jakobsen har lang fartstid til sjøs og er utdanna kokk. Han har vært tillitsvalgt i mange omganger, blant annet hovedtillitsvalgt i Saltens Dampskibsselskab.«En rettferdig rebell», Nordlys 17. september 2011.  Som ansatt i Nordreisa kommune har han også hatt vervet som hovedverneombud.

I 2003 blei han som den første tildelt Nordreisa kommunes ærespris for «langvarig frivillig og ubetalt innsats i kommunen».«Ære til frivillig ildsjel», Nordlys 27. juni 2003.

 Referanser 

Kategori:Ap-ordførere i Troms
Kategori:Ordførere i Nordreisa
Kategori:Fødsler i 1949